Ballistiske briller

En ballistisk brille er en vernebrille med splintsikre glass som beskytter mot små prosjektiler og fragmenter. De er konstruert for å ha stor motstand mot å knuse hvis noe treffer brillen.

Historie 
Historien om beskyttende briller går tilbake til 1880, og strekker seg gjennom første verdenskrig og frem til i dag.

Standarder 
For tiden brukes tre anerkjente standarder for å teste effektiviteten av ballistiske briller:

 En europeisk standard (EN 166, 169, 170 og 172)
 ANSI Z87.1 – 2010, en amerikansk sivil standard
 MIL-PRF-31013, en amerikansk militær standard

Vernebriller, solbriller og skibriller som hevder å oppfylle disse ballistiske sikkerhetsstandardene er allment tilgjengelige. Noen har plass til linser med styrke. Siden 1960-årene har polykarbonat vært standardmaterialet brukt til ballistiske briller.

Testing 
Den europeiske EN 166-standarden identifiserer fire nivåer av ballistisk beskyttelse. 

 Increased robustness (merket S) tåler en 22 mm stålkule som veier 43 gram sluppet på linsen fra en høyde på 38 centimeter
 Low energy impact (merket F) tåler en 6 mm stålkule som veier 0.86 gram med hastighet på minst 45 m/s ved anslaget
 Medium energy impact (merket B) må kunne beskytte mot en 6 mm 0.86 gram stålkule med en hastighet på 120 m/s
 High energy impact (merket A) må kunne beskytte mot en 6 mm 0.86 gram stålkule med en hastighet på 190 m/s.

Den amerikanske militære standarden krever at brillen skal motstå et 3.8 mm prosjektil (.15-kaliber) ved 195 m/s for vanlige brillepar og et 5.6 mm prosjektil (.22-kaliber) ved 168–171 m/s for typer som ligner "skibriller" (goggles).

Ballistiske solbriller eller og briller med styrke må oppfylle de samme kravene.

Se også 
 Skytebriller

Referanser

Eksterne lenker 
 Authorized Protective Eyewear List, en liste over ballistiske briller godkjent av det amerikanske forsvaret

Ballistikk
Briller